b'\n_START_ARTICLE_\n1492 - Erobringen av Paradis\n_START_SECTION_\nHandling\n_START_PARAGRAPH_\nFilmen konsentrerer seg om Columbus reise over havet for \xc3\xa5 finne en ny sj\xc3\xb8vei mot Asia. Han opponerer mot kirken og de l\xc3\xa6rde i sin tro p\xc3\xa5 at jorden er rund, og at det derfor m\xc3\xa5 finnes en annen vei til det rike Asia enn rundt Afrika. Med st\xc3\xb8tte fra den spanske adel, setter han kurs vestover, og oppdager endelig land, en mindre \xc3\xb8y som han erobrer og kaller San Salvador (Ei \xc3\xb8y p\xc3\xa5 Bahamas). \xc3\x98ya er bebodd av indianere, men han f\xc3\xa5r etter kort tid god kontakt med dem. Her planlegger han \xc3\xa5 bygge Den Nye Verden. Men han m\xc3\xb8ter motstand fra flere hold, og etter flere \xc3\xa5r tvinges han tilbake til Spania, hvor han ender i fengsel.\n_START_SECTION_\nOm filmen\n_START_PARAGRAPH_\nDet ble utgitt eget soundtrack-album til filmen. Albumet solgte til gull og platina i flere land og gjorde det spesielt bra i Tyskland. Den solgte d\xc3\xa5rlig til \xc3\xa5 begynne med, men salget tok seg opp i 1995. Tittelsporet, "Conquest of Paradise", ble s\xc3\xa6rlig popul\xc3\xa6r.'